
	1.
	Noteikumu (grozījumu) projekts
 Grozījumi Ministru kabineta 2009. gada 22. decembra noteikumos Nr. 1600 "Kārtība, kādā piešķir un izmaksā atlīdzību par aizbildņa pienākumu pildīšanu"
	Iebildums (LDDK - 02.12.2025.)
LDDK atbalsta nepieciešamību pārskatīt atlīdzības apmēru, kas pēdējo reizi ir aktualizēts pirms 29 gadiem.
Vienlaikus LDDK izsaka šādus iebildumus:
1. LDDK iebilst Projekta otrajā punktā ietverto nosacījumu, ka atlīdzības apmēru aktualizē katru otro gadu, jo Centrālās statistikas pārvaldes publicētā minimālo ienākumu mediāna mainās katru gadu. Turklāt, jāņem vērā, ka procesuālu iemeslu dēļ arī tad, ja pabalstu aktualizē katru gadu, tā sasaiste ar mediānu ir ar lielu nobīdi laikā (nākamajam gadam piemēro 2023.gada mediānu).
3. LDDK iebilst Projekta trešajā punktā ietverto nosacījumu, ka Atlīdzības apmēru pārskata, izvērtējot ekonomisko situāciju valstī, kā arī ņemot vērā valsts budžeta iespējas. Atlīdzības apmēra pārskatīšanas pamatam ir jābūt Centrālās statistikas pārvaldes noteikto aktuālā minimālo ienākumu mediāna uz vienu ekvivalento patērētāju mēnesī.
Piedāvātā redakcija
Izteikt otro punktu šādā redakcijā:   "2. Atlīdzības apmērs ir 35 procentu apmērā (noapaļots līdz pilniem euro) no Centrālās statistikas pārvaldes publicētās minimālo ienākumu mediānas uz vienu ekvivalento patērētāju mēnesī. Atlīdzības apmēru pārrēķina katru gadu 1. janvārī, ņemot vērā aktuālo ienākumu mediānu. Ja pārrēķina gadā piemērojamā ienākumu mediāna nemainās vai samazinās, atlīdzības apmērs paliek iepriekš noteiktajā apmērā.";       Izteikt trešo punktu šādā redakcijā:   "3. Atlīdzības apmēru pēc labklājības ministra ierosinājuma pārskata Ministru kabinets, izvērtējot Centrālās statistikas pārvaldes noteikto aktuālo minimālo ienākumu mediānu uz vienu ekvivalento patērētāju mēnesī."
	Nav ņemts vērā
1. Ņemot vērā ierobežoto fiskālo telpu un aizsardzības jomas stiprināšanas prioritāti, atbilstoši Saeimā 2025. gada 4. decembrī pieņemtajam likumam "Par valsts budžetu 2026. gadam un budžeta ietvaru 2026., 2027. un 2028. gadam"  šobrīd ir rasta iespēja atlīdzības apmēru noteikt 35% apmērā no ienākumu mediānas un tās apmēru pārrēķināt katru otro gadu. 
2. Grozījumi precizē noteikumu 3. punktu attiecībā uz atlīdzības pārskatīšanas nosacījumiem, atbilstoši kādiem ekonomiskajiem rādītājiem valstī vai atkarībā no citiem faktoriem var tikt pārskatīta atlīdzība. Proti, ka atlīdzības apmēru pēc labklājības ministra ierosinājuma pārskata Ministru kabinets, izvērtējot ekonomisko situāciju valstī, kā arī ņemot vērā valsts budžeta iespējas un Centrālās statistikas pārvaldes noteikto aktuālo minimālo ienākumu mediānu uz vienu ekvivalento patērētāju mēnesī. Savukārt grozījumi 2. punktā skaidri nosaka atlīdzības apmēru un tās pārrēķināšanu katru otro gadu.

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 02.12.2025.)
Lūdzam anotācijas 1.3.apakšsadaļas punktā “Risinājuma apraksts” precizēt tekstu, vārda “pārskatīt” vietā lietojot vārdu “pārrēķināt” attiecīgajos locījumos un papildinot anotāciju ar skaidrojumu par noteikumu projekta 1.2.apakšpunktu, kas groza spēkā esošo noteikumu 3.punktu, t.i. “Atlīdzības apmēru pēc labklājības ministra ierosinājuma pārskata Ministru kabinets, izvērtējot ekonomisko situāciju valstī, kā arī ņemot vērā valsts budžeta iespējas un Centrālās statistikas pārvaldes noteikto aktuālo minimālo ienākumu mediānu uz vienu ekvivalento patērētāju mēnesī.", t.sk. ka pārskatīšana notiks valsts budžeta likumprojekta sagatavošanas procesā, ņemot vērā valsts budžeta finansiālās iespējas:

“Līdz ar to noteikumu projekts paredz noteikt, ka atlīdzības apmērs ir 35 procentu apmērā (noapaļots līdz pilniem euro) no Centrālās statistikas pārvaldes publicētās minimālo ienākumu mediānas uz vienu ekvivalento patērētāju mēnesī. Ņemot vērā ierobežoto fiskālo telpu un aizsardzības jomas stiprināšanas prioritāti, šobrīd ir rasta iespēja atlīdzības apmēru pārrēķināt katru otro gadu. Līdz ar to noteikumu projekts paredz, ka VSAA atlīdzības apmēru pārrēķina katru otro gadu 1. janvārī, ņemot vērā aktuālo ienākumu mediānu. Ja pārrēķina gadā piemērojamā ienākumu mediāna nemainās vai samazinās, atlīdzības apmērs paliek iepriekš noteiktajā apmērā.
Tādējādi 2026.gadā atlīdzības apmērs būs 298 euro mēnesī. Nākamā atlīdzības apmēra pārrēķināšana notiek ar 2028. gada 1. janvāri, piemērojot Centrālās statistikas pārvaldes publicēto aktuālo minimālo ienākumu mediānu uz vienu ekvivalento patērētāju mēnesī.”.

Vienlaicīgi lūdzam precizēt anotācijas 3.sadaļas punktā “Cita informācija” tekstu “Papildus noteikumu projekts paredz, ka atlīdzības par audžuģimenes pienākumu pildīšanu apmēru pārrēķina katru otro gadu 1. janvārī, ņemot vērā aktuālo ienākumu mediānu. Atbilstoši Ministru kabineta 2025. gada 7. oktobra sēdes protokollēmuma Nr. 41 66. § "Likumprojekts "Grozījumi Valsts sociālo pabalstu likumā"" 5. punktam, Labklājības ministrija nepieciešamo papildu finansējumu atlīdzībai par audžuģimenes pienākumu pildīšanu 2028. gadam un turpmāk reizi divos gados pārrēķinās un iekļaus Labklājības ministrijas pamatbudžetā valsts budžeta bāzes sagatavošanas procesā atbilstoši aktualizētajai un prognozētajai minimālo ienākumu mediānai mēnesī. 

	Priekšlikums (FM - 02.12.2025.)
Lūdzam anotācijas 1.3.apakšsadaļas punktā “Risinājuma apraksts” sniegt informāciju par Centrālās statistikas pārvaldes publicētās minimālās ienākumu mediānas uz vienu ekvivalento patērētāju mēnesī apmēru 2026. un 2027.gadā 850,02 euro apmērā un 2028.gadā 1002,41 euro apmērā un attiecīgi plānoto atlīdzības par aizbildņa pienākumu pildīšanu apmēru 2026.-2028.gadam ik gadu, vienlaikus norādot arī tās apmēru atbilstoši šobrīd spēkā esošajiem Ministru kabineta noteikumiem.

	4.
	MK sēdes protokollēmuma projekts
 Noteikumu projekts "Grozījumi Ministru kabineta 2009. gada 22. decembra noteikumos Nr. 1600 "Kārtība, kādā piešķir un izmaksā atlīdzību par aizbildņa pienākumu pildīšanu""
	Priekšlikums (FM - 02.12.2025.)
Lūdzam papildināt protokollēmumu ar punktu: “Pieņemt zināšanai, ka Labklājības ministrija nepieciešamo papildu finansējumu atlīdzībai par aizbildņa pienākumu pildīšanu 2028. gadam un turpmāk reizi divos gados pārrēķinās un iekļaus Labklājības ministrijas pamatbudžetā valsts budžeta bāzes sagatavošanas procesā atbilstoši aktualizētajai un prognozētajai minimālo ienākumu mediānai mēnesī un, ja paredzēto pasākumu īstenošanas fiskālā ietekme pārsniegs likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas procesa aprēķināto fiskālo ietekmi, tad fiskālo noteikumu ievērošanas nodrošināšanai turpmāko likumprojektu par valsts budžetu kārtējam gadam un vidēja termiņa budžeta ietvaru sagatavošanas procesā būs nepieciešami izdevumu pieaugumu kompensējošie (izdevumus samazinoši vai ieņēmumus palielinoši) pasākumi."

Lūdzam arī attiecīgi precizēt anotāciju.

